
 L E G E

pentru modificarea Legii nr.451-XV din 30 iulie 2001

         privind licenţierea unor genuri de activitate



Parlamentul adoptă prezenta lege organică. 


Art.I. – Legea nr.451-XV din 30 iulie 2001 privind licenţierea unor genuri de activitate (Monitorul Oficial al Republicii Moldova, 2001, nr.108-109, art.836), cu modificările ulterioare, se modifică după cum urmează:


1. Articolul 5:


litera i) se exclude;


literele j) şi k) devin literele i) şi j).


2. La articolul 6 alineatul (2), prima propoziţie va avea următorul cuprins:


"Dreptul de licenţiere a genurilor de activitate menţionate la art.8 alin.(1) pct.55)-57) îl au autorităţile executive ale administraţiei publice locale (primăriile)."


3. La articolul 8 alineatul (1), punctele 16) şi 57) vor avea următorul cuprins:


"16) transportul auto de călători în folos public, cu excepţia transportului auto de călători urban în folos public (inclusiv din cadrul municipiului);"


"57) transportul auto de călători urban în folos public, inclusiv din cadrul municipiului."


Art.II. – Licenţele eliberate anterior pentru genurile de activitate specificate la art.8 alin.(1) pct.16) şi 57) sînt valabile pînă la expirarea termenului de valabilitate.

